b'\n_START_ARTICLE_\nBryce Dallas Howard\n_START_SECTION_\nZgodnje \xc5\xbeivljenje\n_START_PARAGRAPH_\nKljub temu, da je njena mama ve\xc4\x8dino nose\xc4\x8dnosti pre\xc5\xbeivela v Dallasu (od tod njeno srednje ime), je Bryce Dallas Howard na svet privekala 2. marca 1981 v Los Angelesu, Kalifornija, Zdru\xc5\xbeene dr\xc5\xbeave Amerike, mami Cheryl (rojeni Alley) in o\xc4\x8detu, Hollywoodskemu re\xc5\xbeiserju in igralcu, Ronu Howardu. Njena stara star\xc5\xa1a po o\xc4\x8detovi strani sta igralca Rance Howard in Jean Speegle Howard, njen stric, brat njenega o\xc4\x8deta, pa je igralec Clint Howard; njen boter je igralec Henry Winkler, ki je leta 1974 ob njenem o\xc4\x8detu zaigral v televizijski seriji Happy Days._NEWLINE_Otroci, Bryce Dallas, njeni mlaj\xc5\xa1i sestri dvoj\xc4\x8dici, Paige in Jocelyn (roj. 1985), ter njihov brat Reed (roj. 1987) so bili vzgojeni stran od igralskega posla. Njihovi star\xc5\xa1i jim tudi niso pustili igrati pomembnej\xc5\xa1ih vlog na televiziji, vendar vse lahko vidimo kot stranske igralce v nekaterih serijah ali filmih njihovega o\xc4\x8deta, kot na primer serija EDtv iz leta 1999._NEWLINE_Vzgojena je bila v Greenwichu, Connecticut in leta 1996 je diplomirala na Greenwich Country Day School. Ko je bila v devetem razredu, je igrala Miss Adeliede v muzikalu Guys and Dolls. Kasneje se je \xc5\xa1olala na Byram Hills High School v Armonku, New York, kjer je \xc5\xa1olanje kon\xc4\x8dala leta 1999. Poleg tega se je \xc5\xa1olala tudi na \xc5\xa1olah Stagedoor Manor in Tisch School of the Arts.\n_START_SECTION_\nKariera\n_START_PARAGRAPH_\nBryce Dallas Howard je kariero za\xc4\x8dela v filmu Grinch leta 2000._NEWLINE_Potem se je leta 2004 ob svojem o\xc4\x8detu pojavila v filmu Book of Love in pa tudi v filmu The Village, leta 2005 pa v Manderlay._NEWLINE_Leta 2006 se pojavi v filmu As You Like It, kjer igra eno izmed glavnih vlog (Rosalind). As You Like It je verzija Shakespeara Kennetha Branagha, v kateri je poleg Bryce Dallas Howard igral tudi David Oyelowo, Bryce Dallas Howard pa je za to prejela nominacijo za zlati globus. V Lady in the Water pa istega leta pripoveduje zgodbo._NEWLINE_Leta 2007 jo lahko ob Tobeyu Maguireu in Kirsten Dunst v filmu Spider Man 3._NEWLINE_Leta 2008 je nadomestila Lindsay Lohan v filmu The Loss of a Teardrop Diamond, kjer igrajo tudi Chris Evans, Ellen Burstyn in David Strathairn._NEWLINE_Letos je igrala Kate Connor v filmu Terminator Salvation._NEWLINE_Trenutno snema film Mrk, ki je posnet po romanu Stephenie Meyer, Mrk. V filmu igra Victorio, ki jo je v prvih dveh filmih (Somrak in Mlada luna) upodobila kanadska filmska igralka Rachelle Lefevre. Film se je za\xc4\x8del snemati avgusta 2009 v Vancouverju.\n_START_SECTION_\nOsebno \xc5\xbeivljenje\n_START_PARAGRAPH_\n17. junija 2006 se je Bryce Dallas Howard poro\xc4\x8dila z Sethom Gabelom, s katerim je prej prijateljevala pet let. Trenutno \xc5\xbeivita v Hollywoodu, Kalifornija. 16. februarja 2007 se jima je rodil prvi otrok, sin, ki sta ga poimenovala Theodore Norman\xc2\xa0\xc2\xbbTheo\xc2\xab\xc2\xa0Howard Gabel._NEWLINE_Je dobra prijateljica s Kirsten Dunst, Natalie Portman in Jakom Gyllenhaalom.\n_START_SECTION_\nNominacije\n_START_PARAGRAPH_\nZlati globus za najbolj\xc5\xa1i nastop v As You Like It (2008)'